The Ventures

The Ventures on vuonna 1958 perustettu yhdysvaltalainen yhtye, joka soittaa instrumentaalirockia. Yhtyeen musiikki on paikoin hyvin lähellä surfmusiikkia ja rautalankamusiikkia. Samantyyppinen yhtye on muiden muassa brittiläinen The Shadows, joka on soittanut pääasiassa instrumentaalimusiikkia. The Venturesin nykykokoonpanossa ei enää soita yhtään alkuperäisjäsentä. Yhtye tunnettiin aikanaan nopeasta levytystahdistaan: vuonna 1965 yhtyeeltä ilmestyi peräti 11 albumia. Viime vuosina yhtye on levyttänyt harvakseltaan, mutta keikkailee edelleen ahkerasti. Yhtyeen tunnetuimpia kappaleita ovat muun muassa ”Walk, Don’t Run”, ”Hawaii Five-O” ja ”Surf On Guitar”. The Ventures on käynyt kerran myös Suomessa vuonna 1989 Tavastia-klubilla kokoonpanolla Jerry McGee, Don Wilson, Bob Bogle ja Mel Taylor. Sali oli täynnä rautalankamusiikin harrastajia, niin kuuntelijoita kuin soittajia.

 Historiaa 
 1959–61: Yhtyeen perustaminen ja ensimmäiset levyt 

The Venturesin perustivat vuonna 1959 Bob Bogle (soolokitara) ja Don Wilson (komppikitara). He tapasivat työskennellessään samalla rakennustyömaalla. Miehet ostivat halvat kitarat, opettelivat soittamaan niitä sekä saivat mukaan vaihtuvia basisteja ja rumpaleita, joiden kanssa aloittivat keikkailun. Aluksi he käyttivät nimeä The Versatones, kunnes Wilsonin äiti ehdotti heille the Ventures-nimeä. Tässä vaiheessa Nokie Edwards liittyi mukaan pysyväksi basistiksi. Ensimmäinen pysyvä rumpali oli nimeltään George Babbitt. He päättivät ajalle varsin epätyypillisesti julkaista omakustannesinglen ja vieläpä itse säveltää molemmat kappaleet! B-puolen kappale oli hyvin ajanmukainen, teinibailuista kertova laulukappale nimeltään ”Cookies and Coke”, mutta a-puolella olikin instrumentaali nimeltään ”the Real McCoy”. Kappaleessa Wilson imitoi kitaralla Grandpa Amos -nimistä hahmoa samannimisestä elokuvasta. Singlen myötä yhtye päätti keskittyä instrumentaalimusiikkiin ja pian rumpaliksi vaihtui Skip Moore. Seuraavan singlen kappaleeksi Bogle nappasi Chet Atkinsin levyltä Walk Don’t Run-nimisen instrumentaalivedon. Se julkaistiin aluksi yhtyeen omalla Blue Horizon-merkillä, mutta kuultuaan kappaleen seatlelainen Dolton Records nappasi yhtyeen itselleen ja julkaisi singlen uudelleen kaikkialla Yhdysvalloissa. Siitä tulikin sitten Venturesin ensimmäinen hitti, joka nousi listojen toiselle sijalle.https://www.allmusic.com/artist/mn0000921965

Juuri menestyksen kynnyksellä Moore päättikin erota ja tilalle astui Howie Johnson, joka soitti Venturesin neljällä ensimmäisellä pitkäsoitolla. Vielä vuoden 1960-puolella Dolton Records ehti julkaista bändin hittikappaleen nimeä kantavan ensialbumin. Tämä nousi albumilistan sijalle 11. Nimikappale on edelleen yhtyeen tunnetuimpia kappaleita. Vielä samana vuonna julkaistiin singlenä kappale nimeltään Perfidia, joka nousi singlelistalla sijalle 15. Seuraavana vuonna julkaistiin pikkukiekkona kappale Ram-Bunk-Shush, joka saavutti sijan 29. Samana vuonna bändi aloitti runsastahtisen pitkäsoittojen julkaisun, joka jatkui yli kaksi vuosikymmentä! Vuonna 1961 julkaistiin levyt the Ventures, Another Smash! ja The Colorful Ventures. Jälkimmäinen aloitti the Venturesien teemalevyjen sarjan: the Colorful Ventures-levyn jokaisen biisin nimessä on joku väri. Seuraavan levynteon aikaan Howie Johnson päätti erota yhtyeestä, koska joutui Venturesin kiirellisen levytystahdin ja keikkailun vuoksi olemaan paljon erossa perheestään. Hänet korvasi Mel Taylor, joka soitti yhtyeessä aina kuolemaansa saakka, mutta oli 70-luvulla yhtyeestä poissa 7 vuotta. Samaan aikaan Nokie Edwards ja Bob Bogle vaihtoivat keskenään soittimiaan. Aiemmin he olivat tehneet niin Nokien tekemien kappaleiden kohdalla, mutta koska soolokitarointi sujui Nokielta Bobia paremmin, tuli ratkaisusta pysyvä.https://tacomatales.org/2023/01/10/the-ventures/

 1962–63: Teemalevyillä tanssivillityksistä surfiin 

Vuoden 1961 lopussa Yhdysvallat valtasi Twist-nimisen tanssin huuma, jota The Ventures päätti hyödyntää seuraavan vuoden teemalevyillään.https://www.libraryofdance.org/dances/twist/ Julkaistiin levyt nimeltään Twist With the Ventures ja The Ventures Twist Party Vol.2.https://www.discogs.com/artist/65376-The-Ventures Saman vuoden aikana Twist-huuma vaihtuikin Mashed Potato-nimisen tanssin villitykseksi.https://www.linkedin.com/pulse/unraveling-mashed-potato-dance-craze-steve-toll-qegue Varsin pian tämän jälkeen yhtyeeltä ilmestyi levy nimeltään Mashed Potatoes And Gravy https://www.discogs.com/master/432459-The-Ventures-Mashed-Potatoes-And-Gravy Levyn Spudnik-niminen kappale päätyi vuonna 1994 the Lively Onesin uudelleennimeämänä Surf Rider-versiona Quentin Tarantinon Pulp Fiction-elokuvaan. https://www.rollingstone.com/tv-movies/tv-movie-lists/pulp-fiction-soundtrack-songs-tarantino-14045/dick-dale-and-his-del-tones-misirlou-627562/  Koska tanssi-innostukset vaihtuivat taajaan, yhtye nimesi viimeisen tähän aihepiiriin liittyvän teema-albumin yleisesti Going to the Ventures Dance Partyksi.https://www.discogs.com/master/391578-The-Ventures-Going-To-The-Ventures-Dance-Party Vielä vuoden lopussa julkaistiin The Ventures Play Telstar, the Lonely Bull-niminen pitkäsoitto, joka nousi korkeimmalle Yhdysvaltojen listoilla Venturesien albumeista saavuttaen sijan 8 ja saaden kultaa. Vuonna 1962 the Ventures tuli hyvin suosituksi Japanissa, joten yhtyeen keulamiehet Bogle ja Wilson lähtivät sinne kiertueella taustamuusikkoina paikallisia soittajia.

Kun surf-musiikista oli pikkuhiljaa tullut 1960-luvun alkupuolella suosittua Yhdysvalloissa, oli varsin luontevaa, että the Venturesin seuraava teemalevy tehtiin tästä musiikista.https://www.britannica.com/art/surf-music Itseasiassa yhtyeen ensimmäistä ”Walk Don’t Run” -hittiä on pidetty ensimmäisenä surf-kappaleena.http://www.surfzupband.com/surf-music--.html The Lively Ones sai Venturesin kappaleeseen pohjautuvasta Surf Rideristaan ainakin paikallisen hitin vuonna 1962 https://www.allmusic.com/album/surf-rider%21-mw0000627349, mutta vielä isommaksi hitiksi nousi The Chantaysin Pipeline.https://secondhandsongs.com/work/26462/all Niinpä Venturesin versiointi kyseisestä kappaleesta sai kunnian aloittaa vuonna 1963 ilmestyneen Surfing-albumin. Merkille pantavaa on, että tämän levyn 12 kappaleesta 9 on bändin itsensä kynäilemiä.https://www.discogs.com/release/1749028-The-Ventures-Surfing Kaikesta huolimatta yhtye ei päättänyt profiloitua pelkäksi surf-musiikkia esittäväksi orkesteriksi. Hyvin voimakas irtiotto edellisestä levystä oli seuraava The Ventures Play The Country Classics.https://www.discogs.com/release/3030791-The-Ventures-The-Ventures-Play-The-Country-Classics Luultavasti idea syntyi soolokitaristi Edwardsin rakkaudesta country-musiikkiin, koska hän soitti tätä musiikinlajia ennen the Venturesiin liittymistään Buck Owensin bändissä.https://www.nytimes.com/2018/03/16/obituaries/nokie-edwards-whose-guitar-drove-the-ventures-is-dead-at-82.html Levyllä ei hätyytelty Yhdysvaltojen listojen kärkipaikkoja https://elpee.jp/album/The%20Ventures%20Play%20The%20Country%20Classics/The%20Ventures/, joten seuraavaksi The Ventures päätti kokeilla yhteistyötä laulaja Bobby Veen kanssa. Vaikka tällä Bobby Vee Meets the Ventures-nimisellä lätyllä vain kaksi kappaleista oli täysin instrumentaaleja, ei tämäkään levy noussut listojen ykkössijoille,https://elpee.jp/album/Bobby%20Vee%20Meets%20The%20Ventures/Bobby%20Vee/ joten the Ventures palasi instrumentaalimusiikkiin seuraavalla Let’s Go -albumilla. Edellisistä poiketen levyllä ei ole mitään teemaa.https://www.allmusic.com/album/lets-go%21-mw0000468983 Paluu yhtyeen twist-albumeja edeltävään tyyliin kannatti: levy saavutti Billboardissa sijan 30.https://elpee.jp/album/Let%27s%20Go%21/The%20Ventures/ Juuri ennen levyn ilmestymistä yhtye teki yhteistyösopimuksen Mosrite-yhtiön kanssa, joka halusi ryhtyä valmistamaan bändille omaa kitaramallia. The Ventures sitten sekä mainosti kitaroita että soitti niillä vuoteen 1967 asti.https://www.guitarplayer.com/gear/classic-gear-the-mosrite-ventures-model

 1964–65: Avaruusmusiikkia ja päivän hittejä 

Vuosi 1964 alkoi hyvin rohkealla vedolla: heti tammikuussa julkaistiin Ventures In Space, jolla yhtye nimensä mukaisesti yhdisteli surfmusiikkia ja Star Trek -sarjan avaruussoundeja.https://www.allmusic.com/album/ventures-in-space-mw0000372293 Julian Copen mukaan yhtye teki tuolloin parhaimman ja kokeellisimman levynsä, jolla se oli paljon aikaansa edellä esittäen albumillaan jo tulevan psykedeliasuuntauksen kaltaisia kappaleita.https://www.headheritage.co.uk/unsung/thebookofseth/the-ventures-in-space Mahdollisena innoittajana pitkäsoitolle saattoi toimia The Marketts,https://www.allmusic.com/album/out-of-limits%21-mw0000646758, jonka ”Out Of Limits” -hittikappaleen the Ventures versio levyn alussa varsin komeasti. Kokeilu kuitenkin kannatti: albumi nousi seuraavassa kuussa Billboardin listalla sijalle 27. https://elpee.jp/album/%28The%29%20Ventures%20In%20Space/The%20Ventures/ Luultavasti juuri tästä levystä rumpali Janne Haavisto ja kitaristi Mikko Lankinen saivat innoituksen perustaa oman instrumentaalista avaruuspsykedeliaa soittaneen yhtyeensä Laika & the Cosmonautsin. Tähän viittaa Cosmonautsien ensilevyn takakannen kuva, jossa parodioidaan Ventures In Spacen vastaavaa kuvaa.https://www.discogs.com/release/392220-The-Ventures-The-Ventures-In-Space https://www.discogs.com/release/2581172-Laika-The-Cosmonauts-Cmon-Do-The-Laika Seuraavalla The Fabulous Ventures -nimisellä älpyllä bändi jatkoi osittain edellisen levyn linjoilla, mutta osittain se palasi tuttuun turvalliseen instrumentaaliversioiden tekemiseen päivän hiteistä. Erityisesti albumin kuusi omatekoista kappaletta vaikuttavat edellisen ylijääneiltä kappaleilta, näistä hienoimpina mainittakoon ”Journey To the Stars” ja ”Eleventh Hour”.https://www.allmusic.com/album/the-fabulous-ventures-mw0000523016 Seuraavaksi yhtye päätti tehdä uuden, surf-tyylisen versioinnin ensimmäisestä Walk, Don´t Run -hitistään. Sen perään laitettiin asianmukaisesti ´64. Bändi sai pitkästä aikaa uudella versiolla top10 hitin. Luonnollisesti singleä seurasi pitkäsoitto nimeltään Walk, Don´t Run Vol.2 https://www.allmusic.com/album/walk-dont-run-vol-2-mw0000469197Sekin nousi Billboardin listalla sijalle 17. https://elpee.jp/album/Walk%2C%20Don%27t%20Run%2C%20Vol.%202/The%20Ventures/ Koska yhtyeen jäsenet eivät kiertuekiireiden vuoksi päässeet ensilevyn kanteen kauniin mallin kanssa, ottivat he kaiken ilon irti Vol.2:sen kansikuvassa. Ensimmäisen albumin solmussa olevat soittajat olivat levy-yhtiön työntekijöitä.https://www.allmusic.com/album/mw0001226175 Vuonna 1964 yhtye palasi Japaniin ja tällä kertaa mukaan lähti koko yhtye. Kuten Beatleseilla tuhannet kirkuvat fanit olivat heitä vastassa lentokentällä. Vuonna 1965 edelliseltä levyltä julkaistiin kappale ”Diamond Head” singlenä, joka nousi ykköseksi Japanin listoilla.

Vuoden 1965 aloitti levy nimeltään The Ventures Knock Me Out. Sillä Ventures suuntautui yhä enemmän päivän hitteihin, koska pitkäsoitto sisälsi vain 4 bändin itsetekemää kappaletta. Vaikka The Beatles oli ollut jo reilun vuoden suuressa suosiossa, the Ventures ei ollut tätä yhtyettä versioinut. Tilanne korjautui uuden levyn aloittavalla tuoreella ”I Feel Fine” -hitillä.https://www.allmusic.com/album/the-ventures-knock-me-out%21-mw0000738573 Seuraavaksi julkaistiin pelkästään Japanissa livelevy The Ventures In Japan. Se nauhoitettiin Tokiossa Kosei Nenkin -konserttisalissa.https://www.discogs.com/release/4822727-The-Ventures-Ventures-In-Japan Seuraavan kansainvälisen On Stage -julkaisun the Ventures tiettävästi nauhoitti studiossa heittäen kerralla purkkiin livebravuureitaan. Yleisön äänet lisättiin jälkeenpäin, kuten tuolloin tapana oli.https://www.allmusic.com/album/on-stage-mw0000857726 Samana vuonna ilmestyi neljän levyn sarja, jossa The Ventures opetti, kuinka heidän kappaleitaan soitellaan.https://www.allmusic.com/artist/the-ventures-mn0000921965#discography Toinen vuoden varsinainen studiolevy sai nimen the Ventures a Go-Go. Tällä albumilla yhtye tarttui the Rolling Stonesin materiaaliin, kun levyn aloitti yhtyeen tuorein hitti ”(I Can’t Get No) Satisfaction”. Löyhänä teemana oli nimen go-go, jonka johdosta pitkäsoitolta löytyy sellaiset yhtyeen itse tekemät kappaleet kuin ”Go-Go Slow”, ”A Go-Go Guitar” ja ”A Go-Go Dancer”.https://www.allmusic.com/album/ventures-a-go-go-mw0000468176 Kun bändin suosio oli valtaisaa Japanissa, päätti Liberty julkaista toisen pelkästään sinne suuntautuvan levyn nimeltään The Ventures in Japan vol.2.https://www.allmusic.com/album/the-ventures-in-japan-vol-2-mw0000846856 Levyrikkaan vuoden päätti bändin ensimmäinen joululevy nimeltään The Ventures´ Christmas Album. Varsin leikkisästi yhtye soitti tuttujen joulukappaleiden alkuun ja väleihin pätkän aiemmista kappaleistaan.https://www.allmusic.com/album/the-ventures-christmas-album-mw0000264637

 1966–67: Ajat muuttuvat 

Koska vuoden 1965 a Go-Go -levy nousi sijalle 16 Yhdysvaltojen Billboardissa,https://elpee.jp/album/The%20Ventures%20A%20Go-Go/The%20Ventures/ päätti the Ventures jatkaa hyvin samoilla linjoilla seuraavan vuoden ensimmäisellä Where the Action Is -älpyllä. Homman nimi oli tällä kertaa action, josta johtuen levyltä löytyy lainakappale ”Actionin” lisäksi sellaiset yhtyeen itse tekemät kappaleet kuin ”Stop Action”, ”Action Plus” ja ”Little Bit of Action”.https://www.allmusic.com/album/where-the-action-is%21-mw0000904869 Populaarimusiikissa alkoi kuitenkin puhaltaa uudet tuulet, josta johtuen levy saavutti Billboardissa vain sijan 33. https://elpee.jp/album/Where%20The%20Action%20Is/The%20Ventures/ Seuraavan levyn teemaksi yhtye päätti ottaa muutamien televisiosarjojen tunnarit. Tällä alunperin pelkkää yhtyeennimeä kantaneella levyllä kuultiin versiot niin ”Batman Themestä”, ”The Man From U.N.C.L.E.:sta” kuin ”Secret Agent Manista”. Bändi kynäili pitkäsoitolle 7 aiheisiin liittyvää omaa kappaletta. Pian levy-yhtiö kuitenkin mainosti levyä Batman Theme -nimellä, jotta sitä ei sotkettaisi yhtyeen toiseen, myöskin pelkkää bändinimeä kantavaan albumiin.https://www.allmusic.com/album/the-ventures-1966--mw0000840709 Levy kuitenkin möi vielä edeltäjäänsäkin heikommin,https://elpee.jp/album/The%20Ventures%2FBatman%20Theme/The%20Ventures/ joten yhtye päätti tarttua the Byrdsin ja Mamas & the Papasin kaltaisten uusien artistien kappaleisiin. Seuraavalla Go With Venturesilla oli versiot niin Eight Miles Highista, Monday, Mondaysta kuin California Dreamin´ista. Kappaleet esitettiin kuitenkin vanhalla Ventures-tyylillä.https://www.allmusic.com/album/go-with-the-ventures%21-mw0000855871 Materiaalin päivityksen johdosta myynti nousi hieman, mutta top20:iin sillä ei päästy.https://elpee.jp/album/Go%20With%20The%20Ventures%21/The%20Ventures/ Kun the Troggs sai hitin Wild Thing-kappaleestaan, päätti the Ventures tehdä teemalevyn tuon laulun ympärille. Villiä tunnelmaa lisättiin tällä Wild Things!-nimen saaneella älpyllä Mosriten fuzz-pedalilla ja aiempaan malliin yhtye teki levylle nimikappaleen jatkeeksi sellaiset kappaleet kuin ”Fuzzy and Wild”, ”Wild Child”, ”Wild Trip”, ”Wildcat” ja ”How Now Wild Cow”.https://www.allmusic.com/album/wild-things%21-mw0000857290 Levy möi hieman edeltäjäänsä paremmin, mutta tämän jälkeen the Venturesin albumien myynnissä näkyi laskeva trendi paria poikkeusta lukuunottamatta.https://elpee.jp/artist/The%20Ventures/

Vuonna 1966 Frank Zappa julkaisi Mothers-yhtyeensä kanssa Freak Out! -nimisen levyn.https://www.discogs.com/master/36466-The-Mothers-Of-Invention-Freak-Out Päivän sana oli siis ”friikata”, niinpä Ventures tarttui siihen. Yhtyeen tapauksessa kyse oli tietysti kitarafriikkauksesta, joten ensimmäisen vuoden 1967 levyn nimeksi tuli Guitar Freakout. Zappan musiikkia bändi ei kuitenkaan ryhtynyt versioimaan, vaan albumin nimibiisin yhtye teki itse ja kuulostaa siinä kaksi kertaa tapahtuvasta kitarajuoksutuksesta huolimatta täysin itseltään. Lainakappaleosastolla puolestaan versioitiin niin Motown-hittejä kuin the Monkeesin I’m a Believer.https://www.allmusic.com/album/guitar-freakout-mw0000904393 Liberty-yhtiö, joka oli ostanut Dolton Recordsin vuonna 1963, päätti lakkauttaa alamerkkinsä, joten Guitar Freakout jäi sitten the Venturesin viimeiseksi levyksi tuolle levymerkille. https://www.discogs.com/label/35715-Dolton-Records?sort=year&sort_order=asc&page=1 Seuraavat kaksi The Ventures-albumia, On Stage, Encore! ja Pops In Japan julkaistiin vain Japanissa. Ensimmäinen oli jälleen Tokiosta nauhoitettu livelevy, toinen puolestaan japanilaisia popkappaleita studiossa versioiva pitkäsoitto. https://www.discogs.com/release/9828056-The-Ventures-On-Stage-Encore https://tosh.substack.com/p/the-ventures-pop-in-japan Samana vuonna ilmestynyt The Beatlesin mestariteos Sgt. Pepper’s Lonely Hearts Club Band ei voinut olla vaikuttamatta myös the Venturesiin. Niinpä se versioi seuraavalla Super Psychedelics -albumillaan Beatlesin ennen levyä singlenä julkaiseman ”Strawberry Fields Foreverin”. Pitkäsoitolla oli jälleen kuitenkin myös 7 omatekoista kappaletta, joissa monessa on tietenkin käytetty ”psychedelic”-sanaa.https://www.allmusic.com/album/super-psychedelics-mw0000905944 $1,000,000 Weekend -levyllä yhtye kuitenkin palasi souliin ja päivän kevyempiin hitteihin versioiden mm. Otis Reddingin ”Respectin”, Bobby Hebbin ”Sunnyn” ja Gary Lewisin & the Playboysin ”Sealed With a Kissin”. Aiemmista poiketen albumilla ei ollut yhtään omatekoista kappaletta.https://www.allmusic.com/album/1000000-weekend-mw0000906996

 1968–72: Yhtyeen alamäki  

Vuoden 1968 alussa alkoi the Venturesin alamäki. Seuraavat kolme levyä, Flights Of Fantasy, the Horse ja Underground Fire jäivät kaikki Billboradin top100:n ulkopuolelle. Japanissa menestys jatkui, joten pelkästään siellä julkaistiin samalla konseptilla kuin aiemmin pitkäsoitto Pops In Japan No.2.https://www.discogs.com/release/8280614-The-Ventures-Pops-In-Japan-No2 Kova takaisku yhtyeelle oli myös soolokitaristi Nokie Edwardsin lähtö. Hän oli kertonut Wilsonille olevansa väsynyt soittamaan aina uudelleen samoja kappaleita.  Hänet korvasi Gerry McGee. Yhtyeeseen liittyi kosketinsoittajaksi John Durrill. Yllättäen bändin televisiosarjaan tekemä single ”Hawaii-Five-O” nousi Yhdysvaltojen listan neljänneksi.https://www.allmusic.com/artist/the-ventures-mn0000921965 Seuraavana vuonna julkaistiin luonnollisesti samanniminen levy, joka sekin nousi Billboardissa sijalle 11. Samana vuonna ilmestynyt Swamp Rock-albumi puolestaan pääsi vain sijalle 81.  Nimensä mukaisesti pitkäsoitto sisälsi instrumentaaliversioita sellaisista päivän hiteistä kuten ”Honky Tonk Woman”, ”Proud Mary” ja ”Green River”.https://www.allmusic.com/album/swamp-rock-mw0000871038 Pops in Japan -teemaa jatkettiin julkaisemalla jälleen pelkästään Japanissa Golden Pops -niminen levy. https://www.discogs.com/release/12007946-The-Ventures-Golden-Pops

Vuonna 1970 yhtyeeltä ilmestyi kymmenenvuotisen levytystaipaleen juhlistamiseksi tuplalevy 10th Anniversary Album, jolla bändi jatkoi paljolti edellisen kansainvälisen levyn linjoilla.https://www.discogs.com/release/1768149-The-Ventures-10th-Anniversary-Album Billboardissa se pääsi sijalle 91, joka jäi bändin viimeiseksi top100 albumisijoitukseksi.https://elpee.jp/album/The%20Ventures%2010th%20Anniversary%20Album/The%20Ventures/ Vuonna 1971 bändin albuminjulkaisut alkoivat New Testament -nimisellä albumilla, jolla yhtye versio mm. Led Zeppeliniä ja Santanaa. Arvostelija Bruce Ederin mukaan McGee yltää kitaroinnillaan niin Claptonin, Jimmy Pagen kuin George Harrisonin tasolle. https://www.allmusic.com/album/new-testament-mw0000868440 Japanijulkaisuja jatkettiin jälleen pelkästään siellä ilmestyneellä Pops In Japan ’71 -levyllä.https://www.discogs.com/release/8753238-The-Ventures-Pops-In-Japan-71 Seuraavaksi yhtye tarttui jälleen TV-teemaan ja julkaisi levyn Theme From "Shaft" . Arvostelija Eder kyselee, kuka mahtoi kaivata tuolloin instrumentaaliversiota Isaac Hayesin hyvin vahvasti tulkitsemasta kappaleesta.https://www.allmusic.com/album/theme-from-shaft-mw0001881764 Se pääsi kuitenkin niukinnaukin Billboardin top200-listalle sijoittuen 195:nneksi.https://elpee.jp/album/Theme%20From%20Shaft/The%20Ventures/ Seuraavana vuonna julkaistu Joy! The Ventures Play the Classics jäikin sitten viimeiseksi Billboardiin nousseeksi yhtyeen levyksi sijalle 146.https://elpee.jp/album/Joy%2FThe%20Ventures%20Play%20The%20Classics/The%20Ventures/ Nimensä mukaisesti the Ventures versioi sillä niin Beethovenia, Mozartia, Ravelia, Prokofjevia kuin Tsaikovskia. Ederin mukaan levy kuulostaa paikoin E.L.O.:lta.https://www.allmusic.com/album/joy%21-the-ventures-play-the-classics-mw0000847039 Levyn jälkeen Durrill ja McGee päättivät erota. Seuraavalla Rock And Roll Forever-albumilla yhtye palasi juurilleen, jonka johdosta levylle tehtiin uusia versiota bändin vanhoista rokkikappaleista sekä versioitiin ensimmäistä kertaa esim. Link Wrayn Rumble. Vierailevina kitaristeina levyllä olivat Canned Heatista tutut Harvey Mandel ja Larry Taylor.https://www.discogs.com/release/2180801-The-Ventures-Rock-And-Roll-Forever Levynteon jälkeen Nokie Edwards teki paluun soolokitaraan. Vuonna 1973 Mel Taylor päätti erota, koska halusi keskittyä soolouraansa. Taylorin korvasi Joe Barile.

 1973–83: Pohjanoteerauksia ja levytystauko 

Poikkeuksellisesti vuosi 1973 jäi väliin ilman uutta the Venturesin studiolevyä. Vuonna 1974 yhtye päätti ensin versioida the Carpentersin kappaleita levyllä The Ventures Play the Carpenters, https://www.allmusic.com/album/the-ventures-play-the-carpenters-mw0001232320sitten Jim Crocen lauluja levyllä The Jim Croce Songbook.https://www.allmusic.com/album/the-jim-croce-songbook-mw0000866843 Vuosi 1976 alkoi Hollywood-nimisellä yhteistyölevyllä japanilaisen Yuya Uchidan kanssa, joka julkaistiin vain Uchidan kotimaassa. https://www.discogs.com/release/27212166-Yuya-Uchida-Meets-The-Ventures-Hollywood Samana vuonna levy-yhtiö United Artists teki tempun, joka hakee vertaistaan rockmusiikin historiassa: se pisti studiomuusikot soittamaan discoa levylle nimeltään Rocky Road!. Aivan loppuun asti pokka ei riittänyt, sillä albumin artistiksi nimettiin the New Ventures. Tiettävästi ainoa yhtyeen jäsenien panos pitkäsoitolla oli Boglen ja Wilsonin osuus säveltämisessä kappaleessa ”the Stroke”.https://www.discogs.com/release/1723528-The-New-Ventures-Rocky-Road https://www.markprindle.com/ventures.htm#rocky Vuonna 1977 koko yhtye palasi studioon ja TV-teemojen pariin levyllä TV Themes. https://www.discogs.com/release/10499542-The-Ventures-TV-Themes Vuonna 1979 Mel Taylor palasi rumpuihin  ja yhtyeeltä ilmestyi Latin Album, jolla bändi palasi latinalaiseen musiikkiin ensi kertaa sitten The Ventures Play Telstar -albumin. Tämä ja kolme seuraavaa levyä ilmestyivät kuitenkin vain Japanissa.https://www.discogs.com/release/13190563-The-Ventures-Latin-Album Heti seuraavan vuosikymmenen ensimmäisenä vuotena the Ventures julkaisi jälleen Chameleon-nimisen levyn.https://www.discogs.com/master/1118704-The-Ventures-Chameleon Vuonna 1981 perässä seurasi Pops In Japan ’81.https://www.discogs.com/release/9597558-The-Ventures-Pops-In-Japan-81 Pitkään yhtyeen levy-yhtiönä toiminut Liberty julkaisi vuonna 1982 albumin Last Album On Liberty.https://www.discogs.com/release/8054675-The-Ventures-Last-Album-On-Liberty Viimeiseksi the Venturesin 80-luvun studiolevyksi jäi vuonna 1983 ilmestynyt yhdysvaltalaisen avaruuden asuttamiseen tähtäävän L5 Societyn yhtyeeltä tilaama levy nimeltään NASA 25th Anniversary Commemorative Album.https://levyikkuna.fi/p52311/ventures-nasa-25th-anniversary-album-lp Vuosina 1970–82 yhtye julkaisi lukuisia livealbumeja Japanissa.https://www.discogs.com/artist/65376-The-Ventures?page=3

 1992–2009: Uusi tuleminen 

Vuonna 1992 Japanissa julkaistiin levy Say Yes, koska oli kulunut 30 vuotta the Venturesin ensimmäisestä kiertueesta siellä. https://www.discogs.com/release/11562086-The-Ventures-Say-Yes Levytysrintamalla yhtye aktivoitui jälleen kuitenkin vasta vuonna 1996, jolloin julkaistiin ennen levyttämätöntä materiaalia sisältänyt Wild Again. Levy julkaistiin ensin Japanissa, mutta vuotta myöhemmin myös Yhdysvalloissa.https://www.discogs.com/master/1068822-The-Ventures-Wild-Again-The-Ventures-Play-Heavy-Hitters Soolokitaraan Edwardsin tilalle oli jälleen vaihtunut Gerry McGee, mutta Nokie teki elämänsä loppuun saakka vierailuja niin yhtyeen keikoilla kuin levyilläkin. Pian levyn ilmestymisen jälkeen yhtye kohtasi vakavan takaiskun: Mel Taylor poistui keskuudestamme! Bändi mietti homman lopettamista kokonaan, mutta Mel oli sanonut pojalleen Leonille, että tämän pitää jatkaa the Venturesin rumpalina, mikäli hänelle sattuu jotakin. Leon Taylor tarttui toimeen ja on edelleen yhtyeen rumpali. Seuraavana vuonna julkaistiin Melin muistolle akustinen Wild Again II – Tribute to Mel Taylor.https://www.discogs.com/release/11561966-The-Ventures-Wild-Again-II-Tribute-To-Mel-Taylor Vuonna 1998 perään ilmestyi konserttitaltiointi Wild Again Concert '97. https://www.discogs.com/release/22830338-The-Ventures-Wild-Again-Concert-97 Seuraavana vuonna yhtyeen levytystahti alkoi muistuttaa 60-lukua, kun julkaistiin levyt New Depths, Walk Don’t Run 2000, V-Gold Live, Play Runaway ja 40th Anniversary V-Gold.https://www.discogs.com/artist/65376-The-Ventures?page=5 

Uusi vuosituhat aloitettiin Acoustic Rock-nimisellä julkaisulla.https://www.discogs.com/release/5520494-The-Ventures-Acoustic-Rock Vuonna 2002 the Ventures päätti tehdä uuden joululevyn nimeltään Christmas Joy, jolla oli myös muutama uudelleenversiointi vanhalta joulualbumilta.https://www.discogs.com/master/1599660-The-Ventures-Christmas-Joy Seuraavana vuonna yhtye päätti muutaman oman 60-luvun hittinsä lisäksi versioida muitakin tuon vuosikymmenen hittejä levyllä Your Hit Parade 60’s.https://www.discogs.com/release/11029645-The-Ventures-Your-Hit-Parade-60s Vuonna 2005 the Ventures palasi japanilaisen popmusiikin pariin albumilla J-Rock Summer Wind – Melodies In Memorieshttps://www.discogs.com/release/10130086-The-Ventures-J-Rock-Summer-Wind-Melodies-In-Memories sekä kantriversiointiin levyllä Classic Country Plus.https://www.discogs.com/release/18740581-The-Ventures-Classic-Country-Plus Tässä vaiheessa Bob Bogle päätti jäädä yhtyeestä pois. Hänen tilalleen tuli Bob Spalding, joka on edelleen yhtyeessä. Bogle kuoli vuonna 2009. Vuonna 2006 ilmestyi toinen osa 60-luvun hiteistä nimellä Your Hit Parade II Featuring Screen Hits!https://www.discogs.com/release/15109278-The-Ventures-Your-Hit-Parade-II-Featuring-Screen-Hits 60-luvun hittejä versioitiin lisää vuoden 2007 levylle Rockyhttps://www.discogs.com/release/11032879-The-Ventures-Rocky sekä vuoden 2008 albumille Play the Ventures.https://www.discogs.com/release/18811024-The-Ventures-Play-The-Ventures 

 2010– : Kaikkien alkuperäisjäsenten kuolemat, yhtyeen nykytilanne 

Kun yhtye ei ollut koskaan tehnyt koko levyllistä the Beatlesin kappaleista, päätettiin tämä tehdä vuonna 2010 levylle In My Life. https://www.discogs.com/release/15109058-The-Ventures-In-My-Life Vuonna 2013 bändi palasi japanilaiseen popmusiikkiin levyllä The Ventures Play Yuming.https://www.discogs.com/release/16140700-The-Ventures-The-Ventures-Play-Yuming Samana vuonna ilmestyi vielä osittain uusia remixejä sisältänyt Then, Now and Forever.https://www.discogs.com/release/18755923-The-Ventures-Then-Now-and-Forever Osittain vanhaa materiaalia sisälsi myös vuonna 2014 ilmestynyt Sounds Of Summer.https://www.discogs.com/release/22840193-The-Ventures-Sounds-Of-Summer Seuraavana vuonna Don Wilson päätti vetäytyä eläkkeelle. Spalding vaihtoi bassosta komppikitaraan ja Spaldingin poika Ian tuli yhtyeeseen uudeksi jäseneksi bassokitaraan. Wilson kuoli vuonna 2022 Tacomassa, Washingtonissa, jolloin hän oli 88-vuotias. Kun Nokie Edwards poistui keskuudestamme vuonna 2018,https://www.allmusic.com/artist/the-ventures-mn0000921965#biography päätti the Ventures aktivoitua levyttämään. Here We Go Again! sisältää yhden levyn tuoretta materiaalia ja toisen levyllisen vanhempaa, joissa kitaristeina ovat niin Edwards kuin McGee. Jälkimmäinen oli levynteon aikaan jäänyt yhtyeestä pois ja näinollen Bob Spaldingista tuli soolokitaristi, pojastaan Ianista komppikitaristi ja uutena jäsenenä bassonvarteen tarttui Luke Griffin. https://www.discogs.com/release/19000252-The-Ventures-Here-We-Go-Again Gerry McGee kuoli seuraavana vuonna. Tämän jälkeen levytysrintamalla oli pitkään hiljaista, mutta yllättäen vuonna 2022 Japanissa julkaistiin suureksi osaksi omatekoista materiaalia sisältävä New Space-pitkäsoitto. Levy julkaistiin seuraavana vuonna myös Yhdysvalloissa.https://www.stormsurgeofreverb.com/content/ventures-new-space-and-ventures-general-i-guess 

Vuosina 1984–2022 on julkaistu lukuisia the Venturesin livealbumeja erityisesti Japanissa, missä yhtyeen suosio on pysynyt edelleen korkeana. Bändi on myöskin 2000-luvulta lähtien levyttänyt ja julkaissut vanhoja kappaleitaan uusiksi useilla levyillä. https://www.discogs.com/artist/65376-The-Ventures?page=4 The Ventures oli kiertueilla ahkerasti Japanissa 60-luvulta aina vuoteen 2004 asti. Viime vuosina se on esiintynyt lähinnä Yhdysvalloissa.https://www.setlist.fm/search?query=the+ventures

 Kokoonpano 
 Nykyinen kokoonpano 
 Bob Spalding (soolokitara)
 Ian Spalding (komppikitara)
 Luke Griffin (bassokitara)
 Leon Taylor (rummut)

 Tunnetuin kokoonpano 
 Nokie Edwards (soolokitara)
 Don Wilson (komppikitara)
 Bob Bogle (bassokitara)
 Mel Taylor (rummut)

 Alkuperäinen kokoonpano 
 Bob Bogle (soolokitara)
 Don Wilson (komppikitara)
 Nokie Edwards (bassokitara)
 George Babbitt (rummut)

 Diskografia 

 Albumit 
 Walk Don’t Run (1960)
 The Ventures (1961)
 Another Smash!!! (1961)
 The Colorful Ventures (1961)
 Twist with the Ventures (1961)
 The Ventures Original Four (1961)
 Twist Party, Vol. 2 (1962)
 Mashed Potatoes And Gravy (1962)
 Going to the Venture’s Dance Party! (1962)
 The Ventures Play ”Telstar” and ”The Lonely Bull” (1962)
 Surfing (1963)
 Ventures Play the Country Classics (1963)
 Let’s Go! (1963)
 Ventures in Space (1963)
 The Fabulous Ventures (1963)
 Walk, Don’t Run, Vol. 2 (1964)
 The Ventures Knock Me Out! (1965)
 The Ventures In Japan (1965) (Live)
 The Ventures On Stage (1965) (Live)
 Play Guitar, Vol. 1 (1965)
 Play Guitar, Vol. 2 (1965)
 Play Guitar, Vol. 3 (1965)
 Play Guitar, Vol. 4 (1965)
 Ventures A Go-Go (1965)
 The Ventures in Japan, Vol. 2 (1965) (Live)
 The Ventures’ Christmas Album (1965)
 Adventures in Paradise (1965)
 Where the Action Is! (1966)
 The Ventures Play the ”Batman” Theme (1966)
 All About The Ventures (1966)
 Go With The Ventures! (1966)
 Wild Things! (1966)
 Guitar Freakout (1967)
 The Ventures on Stage Encore (1967) (Live)
 Pops in Japan (1967)
 Super Psychedelics (1967)
 $ 1,000,000 Weekend (1967)
 Play Guitar, Vol. 7 (1967)
 The Ventures Live, Again! (1967) (Live)
 Flights of Fantasy (1968)
 The Horse (1968)
 The Ventures in Tokyo '68 (1968) (Live)
 Pops In Japan, Vol. 2 (1968)
 Underground Fire (1969)
 Hawaii Five-O (1969)
 Swamp Rock (1969)
 The Ventures (1969)
 Live! The Ventures (1970) (Live)
 Golden Pops (1970)
 The Ventures’ 10th Anniversary Album (1970)
 New Testament (1971)
 Pops in Japan ’71 (1971)
 Theme from ”Shaft” (1971)
 The Ventures on Stage ’71 (1971) (Live)
 Joy! The Ventures Play the Classics (1972)
 Rock & Roll Forever (1972)
 The Ventures on Stage ’72 (1972) (Live)
 Pops in Japan ’73 (1973)
 The Ventures on Stage ’73 (1973) (Live)
 The Ventures Play the Carpenters (1974)
 Best of Pops Sounds (1974)
 The Jim Croce Songbook (1974)
 The Ventures on Stage ’74 (1974) (Live)
 The Ventures Special ’74 on Japanese Tour (1974) (Live)
 Now Playing (1975)
 The Ventures on Stage ’75 (1975) (Live)
 Hollywood (1976)
 Rocky Road: The New Ventures (1976)
 Sunflower ’76 (1976)
 The Ventures on Stage ’76 (1976) (Live)
 Live in Japan ’77 (1977) (Live)
 TV Themes (1977)
 Latin Album (1979)
 Chameleon (1980)
 Super Live ’80 (1980) (Live)
 60’s Pops (1981)
 Pops in Japan ’81 (1981) (Live)
 St. Louis Memory (1982)
 The Last Album on Liberty (1982)
 NASA 25th Anniversary Commemorative Album (1983)
 Live in Japan ’65 (1995)
 The Ventures Favorites (1996)
 Wild Again (1996)
 Wild Again II – Tribute to Mel Taylor (1997)
 Wild Again Concert ’97 (1998)
 New Depths (1999)
 V-Gold Live (1999)
 Play Runaway (1999)
 40th Anniversary V-Gold (1999)
 Walk Don’t Run 2000 (1999)
 Live in Japan 2000 (2000) (Live)
 Acoustic Rock (2000)
 Plays Southern All Stars (2001)
 The Ventures Play the Greatest Instrumental Hits (2002)
 Christmas Joy (2002)
 Gold (2003)
 In Japan Live 2000 (2003) (Live)
 In Japan Live 2002 (2003) (Live)
 Your Hit Parade 60’s (2003)
 Ventures Forever (2004)
 Summer & Winter: Live (2004) (Live)
 J-Rock Summer Wind – Melodies In Memories (2005)
 Classic Country Plus (2005)
 Live Best Hits (2006) (Live)
 Live in Seattle USA (2006) (Live)
 Your Hit Parade II: Featuring Screen Hits (2006)
 Rocky (2007)
 Play the Ventures (2007)
 In My Life (2010)
 the Ventures Play Yuming (2013)
 Then, Now and Forever (2013)
 Sounds Of Summer (2014)
 Here We Go Again! (2018)
 New Space (2022)

 Kokoelmat 
 Tarantella/Memphis (1963)
 Running Strong (1966)
 The Versatile Ventures (1966)
 8 Miles High (1967)
 Guitar Genius of The Ventures (1967)
 Pops in Japan/Pops in Japan Vol. 2 (1968)
 Super Group (1969)
 More Golden Greats (1970)
 Ventures (1971)
 A Decade with The Ventures (1971)
 Only Hits (1973)
 Legendary Masters (1975)
 15th Anniversary Album: 15 Years of Japanese Pops (1975)
 The Ventures' 15th Anniversary (1975)
 The Very Best of The Ventures (1975)
 Early Sounds of The Ventures (1976)
 20 Greatest Hits (1977)
 Rare Collections for Great Collectors (1980)
 The Best 10, Vol. 2 (1980)
 The Ventures Greatest Hits (1981)
 The Very Best of The Ventures (1981)
 Heritage Series: Movie Themes (1983)
 Heritage Series: Spotlight (1983)
 The Ventures Today (1983)
 Best of The Ventures (1986)
 The Collection (1986)
 Compact Ventures (1987)
 The Best of The Ventures (1987)
 Radical Guitars (1987)
 Walk Don’t Run: All Time Greatest Hits (1990)
 EP Collection (1990)
 Legendary Masters: The Best of The Ventures (1990)
 Greatest Hits (1992)
 Legends of Rock ’n’ roll (1992)
 Only the Hits (1992)
 Play the Hits (1995)
 Greatest Hits (1996)
 Tele-Ventures: The Ventures Perform the Great TV Themes (1996)
 The Ventures (1997)
 In the Vaults (1997)
 Play Guitar, Vols. 1 & 2 (1997)
 Play Guitar, Vols. 3 & 4 (1997)
 The Ventures (1997)
 36 All Time Greatest Hits (1997)
 Play Guitar With The Ventures (1997)
 Stars On Guitars (1998)
 EP Collection, Vol. 3 (1998)
 Play Guitar, Vols. 1-4 & 7 (1998)
 In the Vaults, vol. 2 (1998)
 The Ventures (1999)
 Best of The Ventures: Walk Don’t Run (2000)
 Play Screen Themes (2000)
 Gold (2000)
 Hawaii Five-O: Remixed Hits & More (2000)
 Ventures Gold, Vol. 2 (2000)
 Story (2000)
 The Ulmitate Collection (2001)
 The Ventures Play The Greatest Surfin’ Hits of All Time (2001)
 Ventures Gold, Vol. 3 (2001)
 Hyper Gold (2002)
 Surf Rock Anthology (2002)
 The Ventures Play the Greatest Instrumentall Hits of All Time (2002)
 Surfin’ With The Ventures (2003)
 All Time Greatest Hits (2003)
 The Ventures Play The Greatest Instrumental Hits of All Time, Vol. 2 (2003)
 Guitar Legends (2004)
 Surfin’ to Baja (2004)
 Best of, Vol. 1-2 (2004)
 In Japan, Vol. 1-2 (2004) (Live)
 Pops a la Carte (2004)
 Pops in Japan, Vol. 1-2 [Bonus Tracks] (2004) (Live)
 Super Deluxe (2004)
 Super Now (2004)
 Walk Don’t Run: Very Best Of (2004)
 Sixties Guitar Party (2004)
 Ventures (2005)
 In the Vaults, Vol. 3 (2005)
 Alive Five-O Greatest Hits Live (2005) (Live)
 10th Anniversary Album [Special Version] (2005)
 Gold (2005)
 Guitar Power (2005)
 Rock ’n’ roll Adventure (2005)
 Secret Agent Man (2005)
 Super Hits (2005)
 The Ventures Single Collection, Vol. 2 (2005)
 Wipe Out (2005)
 Gretest Gold (2006)
 Best of The Ventures (2006)
 Surf In Galazy (2006)

 Lähteet 

 Aiheesta muualla 

 Viralliset kotisivut
 Nokie Edwarsin viralliset kotisivut 

Luokka:1960-luvun rockyhtyeet ja -artistit
Luokka:Rautalankayhtyeet
Luokka:Rock and Roll Hall of Fame
Luokka:Surfyhtyeet
Luokka:Yhdysvaltalaiset rockyhtyeet